open-index/open-wikipedia-markdown huggingface dataset:
סת' לי

**סת' לי** (באנגלית: **Seth Lee** נולד: 17 בינואר 2003) הוא שחקן, תסריטאי, במאי ואמן לחימה אמריקאי הוא התפרסם לאחר ששיחק בזכות משחקו בסרט הקולנוע "רואה החשבון" משנת 2016.

## חיים מוקדמים
לי נולד באוסטין, טקסס, ב-17 בינואר 2003 והחל את הקריירה שלו בתעשיית הבידור בגיל 7 לאחר פגישה מקרית עם השחקן ארני רייס ג'וניור (ילד הקראטה). לאחר שצפה בכמה מסרטיו של רייס עם שגרת אמנויות לחימה, לי התחיל לקחת שיעורי משחק לצד אימון באמנויות לחימה, פעלולים והתעמלות.

## קריירה
תפקידו הראשון היה תפקיד קטן בסרט הקולנוע ספיי קידס 4: כל הזמן שבעולם. במקביל הופיע לי בפרסומות מקומיות, קמפיינים מודפסים וסרטים קצרים לפני שזכה בקרדיט הטלוויזיה הראשון שלו בתור דניס הצעיר בסדרת הטלוויזיה פילדלפיה זורחת.

הפריצה הגדולה של לי במשחק הגיעה כשגילם הגרסה הצעירה יותר של דמותו של בן אפלק בסרט רואה החשבון שבו הוא זכה לשבחים על גילום ילד עם אוטיזם. על משחקו בסרט זכה בפרס האמן הצעיר ופרס הבדרן הצעיר לשחקן המשנה הטוב ביותר לנוער בסרט עלילתי.

לאחר מכן לי החל ללמוד ב-"גטו בית הספר לקולנוע" והיה לסטודנט הצעיר ביותר בתוכנית בכיתתו. הוא סיים את לימודיו בשנת 2019. לי כתב וביים כמה סרטים קצרים וקליפים, הצליח להציע פיילוט שהקרין למנהלים ומפיקים באולפני FX . סרט נוסף שלו שביים הוקרן עבור מנהלים באולפני יוניברסל NBC .

בשנת 2018 ביים את הסרט הקצר "Depression and Insanity" בו שיחק יאן לואיס קסטלנוס.

בשנת 2019 שיחק בסרט הקולנוע "Runt" לצד קמרון בויס, שנפטר שמן קצר לפני הקרנת הבכורה.

בשנת 2020 שיחק בתפקיד ראשי בסרט הקולנוע "מערב מישיגן".

## פילמוגרפיה
### קולנוע

### טלוויזיה

### סרטים קצרים

## פרסים

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:אוסטין: אישים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמני לחימה אמריקאים
קטגוריה:אמני לחימה בקולנוע
קטגוריה:דוגמנים אמריקאים
קטגוריה:תסריטאי קולנוע אמריקאים
קטגוריה:טקסס: ספורטאים
קטגוריה:אמריקאים שנולדו ב-2003
Xbox Game Studios

**Xbox Game Studios** היא חברת הפצה של משחקי וידאו שפועלת כחטיבה במיקרוסופט. החברה, שהוקמה במרץ 2000, עסקה בפיתוח משחקי מחשב עבור מערכת ההפעלה חלונות, ובשלב מאוחר יותר החלה לעסוק בפיתוח ובהפצה של משחקי וידאו לפלטפורמות נוספות, דוגמת Xbox ו-Windows Mobile.

## היסטוריה
עד להקמת חטיבת משחקי וידאו, מיקרוסופט רכשה מספר חברות פיתוח משחקים. בין החברות הראשונות שנרכשו הייתה חברת FASA Studio שנרכשה בשנת 1999. בהמשך נרכשו חברות נוספות. בשנת 2003 מונה פיטר מור לסגן נשיא מיקרוסופט לתחום זה. בשנת 2007 הוקמה שלוחה של החברה באנגליה.

בשנת 2002, רכשה את חברת רייר תמורת סכום של כ-375 מיליון דולר.

בשנת 2011 הוחלט על ריכוז הפעילות בתחום משחקי הווידאו תחת השם Microsoft Studios. במקביל, המשיכה החברה לרכוש חברות נוספות על מנת להרחיב את פעילותה בתחום. בשנת 2014 נרכשה חברת "Mojang Studios" בסכום של 2.5 מיליארד דולר. בשנת 2019 שם החטיבה שונה לשם הנוכחי.

בשנת 2021 נרכשה חברת ZeniMax Media בסכום של 7.5 מיליארד דולר.

בינואר 2022 הכריזה מיקרוסופט כי בכוונתה לרכוש את אקטיוויז'ן בליזארד. לאחר רכישה זו, צפויה החברה להיכנס לשלישיית החברות הגדולות בתחום, לאחר טנסנט וסוני.

## מבנה החטיבה

## קישורים חיצוניים

* 

קטגוריה:חברות משחקי וידאו אמריקאיות
קטגוריה:מיקרוסופט
ביט לשנייה

**ביט לשנייה** או **סיבית לשנייה** (ובקיצור **סל"ש**; באנגלית: bps או bit/s) היא יחידת מידה למדידת קצב נתונים, בעיקר מהירות העברה של נתונים בקו תקשורת.

הנתונים נמדדים ביחידה הקטנה ביותר שלהם - ביט. לצרכים מעשיים משמשות יחידות גדולות יותר: קילוביט לשנייה (Kbps, קס"ש), מגה-ביט לשנייה (Mbps, מס"ש) וג'יגה-ביט לשנייה (Gbps, גס"ש). 

בהעברת נתונים מקבילית ובהעברת קבצים מקובלת גם יחידת המידה בית-לשנייה (**Bps** או Byte/s), השקולה ל-8bps.

קטגוריה:יחידות מידה
קטגוריה:יחידות מידה: מחשוב
קטגוריה:תקשורת מחשבים
Amigos Para Siempre

"**Amigos Para Siempre**" (בעברית: "**חֲבֵרִים לָנֶצַח**") הוא שיר שהוקלט על ידי זמר הטנור הספרדי חוסה קאררס, ביחד עם הזמרת-יוצרת האנגלייה שרה ברייטמן. השיר יצא לאור ב-29 ביוני 1992, בהוצאת חברות התקליטים פולידור רקורדס ורילי יוזפול רקורדס, כסינגל שלא מתוך אלבום.

השיר הגיע למקום הראשון במצעד הסינגלים האוסטרלי.

## רקע וכתיבה
שרה ברייטמן וחוסה קאררס ביצעו את השיר במהלך טקס הסיום של המשחקים האולימפיים בברצלונה ב-1992. הדואט יצא לאור ברחבי העולם כסינגל במקביל למשחקים והגיע למקום ה-11 במצעד הסינגלים הבריטי והגיע למקום הראשון באוסטרליה במשך שישה שבועות. זה היה אחד משני נושאים מוזיקליים באותו האירוע. השני, שנקרא בפשטות "Barcelona", בוצע על ידי פרדי מרקיורי ומונסראט קאבאייה, והגיע למקום השני בממלכה המאוחדת. שניהם נכללים באלבום האוסף, *Barcelona Gold*, שיצא במקביל למשחקים.

גרסת רמיקס של המקור, עם הדהוד קולי נמוך וטון שונה, נכללה באלבום האוסף, *Andrew Lloyd Webber: Now and Forever* (2001).

## ביקורת
לארי פליק מבילבורד תיאר את השיר כ"בלדת פופ ספרדית" וציין את "הביצועים המפוארים" שנעשו בידי קאררס וברייטמן, ואת "העיבוד התזמורתי הדרמטי" שלו. הוא גם הוסיף כי לגרסה בשפה הספרדית יש מילים שנכתבו על ידי הזמרת והפזמונאית האמריקאית-קובנית גלוריה אסטפן.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שרה ברייטמן
קטגוריה:אולימפיאדת ברצלונה (1992)
קטגוריה:שירים על חברות
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שהולחנו על ידי אנדרו לויד ובר
קטגוריה:שירים שהופקו על ידי נייג'ל רייט
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת פולידור רקורדס
קומאני

**קומאני** (**ǂKhomani**) היא קבוצה אתנית הקשורה לשונית לבני הסאן (בושמנים). שפתם הייתה חלק מקבוצת שפות קויסאן. צאצאיהם של הקומאני כוללים צבעוניים דוברי אפריקאנס בחוות או בעיירות באזור, שביניהם השפות הקדם-קולוניאליות נכחדו לחלוטין או שמעטים בלבד דוברים אותה.

כמו השבטים הקרובים אליהם התרבות של הקומאני הייתה תרבות של ציידים-לקטים. הגברים צדו בקבוצה באמצעות קשתות, חצים ואלות כמו גם מלכודות, ואילו הנשים ליקטו שורשים ופירות שונים. עיקר הצריכה הקלורית הייתה מורכבת מאגוז המונגונגו ומבשר. הקומאני חיו בקבוצות המונות בסביבות 25 איש כל אחת. הם היו נוודים, והתגוררו בעיקר בבקתות ארעיות הנבנות מענפים. הקומאני לא ידעו להכין כלי חרס, אלא השתמשו בביצי יען ושריונות צבים ככלי אוכל.

בני הקומאני חיו במדבר קלהארי, שטח מדברי נרחב המשתרע על פני הרמה הפנימית של דרום יבשת אפריקה ותופס את רוב שטח של בוטסואנה, את הצד המזרחי של נמיביה ואת חלקה הצפוני של דרום אפריקה. הוא כולל צמחייה דלילה, עצים בודדים, ואפיקי הנהרות היבשים של נהרות נוסוב (Nossob) ואווב (Auob). מים זורמים מתחת לאדמה ומספקים חיים לעשבים ועצים הגדלים באפיקי הנהר. כדי להתמודד עם התנאים הקיצונים של הסביבה פיתחו בני הקומאני אסטרטגיות קיום, צברו ידע אתנו-בוטני וגאוגרפי ספציפי, כמו גם מנהגים תרבותיים ותפיסת עולם שבה מאפיינים גאוגרפיים מגלמים קשרים סמליים בין בני האדם, חיות הבר והאדמה.

הקומאני גורשו מחלקים גדולים מהשטחים בהם ישבו כאשר הוקם הפארק הלאומי קלהארי גמסבוק (Kalahari Gemsbok National Park) ב-1931 (כיום חלק מ המשותף לדרום אפריקה ולבוטסואנה), אבל בסוף המאה ה-20 הוקצה להם שטח בקצה הדרומי של הפארק לתרגל ולהחיות היבטים של תרבותם, כגון ציד מסורתי, איסוף צמחי מרפא ומזון, גישה לדיונות וביצוע פעילויות כלכליות אחרות. במסגרת הסדר החזרת שטחים התיישבו הקומאני בחוות דוגמת סונדרווטר (Sonderwater), רולטייס (Rolletjies) וארין (Erin) ובעיירות דוגמת רייטפונטן (Rietfontein).
## אתר המורשת העולמית
ב-2004 הציעה דרום אפריקה לכלול שני שטחים, שבהם חיו בעבר שתי קבוצות אתניות: הקומאני וה-ǀXam, ברשימת אתרי המורשת העולמית של אונסק"ו כאזורים המשמרים היסטוריה של פעילות אנושית שכמעט ולא השתנתה מתקופת האבן. השטח הצפוני, "הנוף התרבותי של הקומאני", נוסף לרשימת המורשת העולמית ב-8 ביולי 2017, במהלך המושב ה-41 של ועדת המורשת העולמית של ארגון האומות המאוחדות לחינוך, מדע ותרבות (UNESCO) שהתקיים בקרקוב, בפולין, בין 2 ל-12 ביולי 2017.

### תיאור האתר
אתר המורשת העולמית משתרע על שטח חולות נרחב בן 9,591 קילומטרים רבועים בצפונה של דרום אפריקה הגובל בבוטסואנה ובנמיביה. השטח מכיל עדויות לפעילות אנושית מתקופת האבן ועד ימינו הקשורה לתרבות הקומאני. הנוף כולל נקודות ציון בהיסטוריה של הקומאני, נדודים, מחייה, זיכרון ומשאבים, אבל כיום לא חי באזור זה אף בן קומאני, והיישוב הקרוב שלהם נמצא 72 קילומטרים דרומית לאתר. אונסק"ו החליט לכלול שטח זה על בסיס שני הקריטריונים הבאים:

## קישורים חיצוניים


* ǂKhomani Cultural Landscape – UNESCO


## הערות שוליים

קטגוריה:דרום אפריקה: דמוגרפיה
נערה גבוהה 2

**נערה גבוהה 2** (באנגלית: **Tall Girl 2**) הוא סרט נעורים וקומדיה רומנטית אמריקאית בבימויה של אמילי טינג לתסריט מאת סם וולפסון. בסרט מככבים אווה מישל, לוק אייזנר, יאן לואיס קסטלנוס, סברינה קרפנטר, גריפין גלוק וסטיב זאן. זהו סרט ההמשך של הסרט "נערה גבוהה" משנת 2019. הסרט עלה לנטפליקס ב-11 בפברואר 2022.

## שחקנים ודמויות
* אווה מישל בתפקיד ג'ודי קריימן
* סברינה קרפנטר בתור הארפר קריימן
* גריפין גלוק בתור ג'ק דנקלמן
* לוק אייזנר בתור סטיג מולין
* אנג'ליקה וושינגטון בתור פארידה
* יאן לואיס קסטלנוס בתור טומי טורס
* ריקו פריז בתור שניפר
* יוהנה ליאו בתור סטלה
* קלרה ווילסי בתור קימי סטיצ'ר
* סטיב זאן בתור ריצ'י קריימן
* אנג'לה קינסי בתפקיד הליין קריימן

## הפקה
ב-1 בדצמבר 2020, נטפליקס בחרה בסם וולפסון לכתוב את התסריט לסרט ההמשך של הסרט "נערה גבוהה", כשהשחקנית אווה מישל תשוב לשחק את ג'ודי.

שלב הצילומים החל ב-12 באפריל 2021 והסתיים ב-21 במאי 2021 בניו אורלינס, לואיזיאנה. הסרט אמור לעלות לנטפליקס ב-11 בפברואר 2022. הטריילר של הסרט שוחרר ב-YouTube ב-19 בינואר 2022.

## ליהוק
בתחילת שנת 2021 פורסם כי אווה מישל וצוות השחקנים מהסרט הראשון, סברינה קרפנטר, אנג'ליקה וושינגטון, גריפין גלוק, לוק אייזנר וסטיב זאן, ישובו לגלם את תפקידיהם מהסרט הראשון.

## ראו גם
* אפליה בגלל גובה
* נערה גבוהה

## קישורים חיצוניים

* 

## הערות שוליים

קטגוריה:סרטים על תחרויות יופי
קטגוריה:סרטים באנגלית
קטגוריה:סרטים אמריקאיים משנת 2022
קטגוריה:נטפליקס: סרטים
ניר בן חיים

**ניר בן חיים** (נולד ב-15 בדצמבר 1970) הוא פוליטיקאי ישראלי המשמש ראש עיריית חדרה.

## ביוגרפיה
ניר בן חיים נולד בחדרה. בגיל 23 החל לעבוד בעיריית חדרה כחשמלאי. הוא הצטרף לוועד העובדים והיה לראש ועד העובדים במשך שתי קדנציות. בהמשך היה ראש ההסתדרות במרחב חדרה-שומרון. בן חיים בעל תואר ראשון במדעי המדינה ומינהל ציבורי.

בשנת 2018 נבחר לראשונה למועצת העיר ורשימתו "העיר של כולנו", שזכתה לתמיכת מפלגת כולנו בראשות משה כחלון, השיגה שלושה מושבים במועצת העיר. בן חיים מונה לתפקיד ממלא מקום וסגן ראש עיריית חדרה, צבי גנדלמן.

בינואר 2022 מונה בן חיים לראש העירייה בפועל לאחר שגנלדמן הושעה בשל כתב האישום שהוגש נגדו. הוא נשאר בתפקידו לאחר שגבר בהצבעת מועצת העיר על יו”ר סיעת ’מחוברים’ בעיר, יניב דרי.

בבחירות 2024, התמודד על ראשות העירייה מול טל אליהו ויניב דרי ונבחר לאחר שקיבל מעל 45% מהקולות.

## חיים אישיים
בן חיים נשוי לסמדר ואב לארבעה. הוא מתגורר בשכונת בית אליעזר בעיר חדרה.

## קישורים חיצוניים

## הערות שוליים

קטגוריה:ראשי עיריית חדרה
קטגוריה:ראשי ועד עובדים בישראל
קטגוריה:חברי מועצת העיר חדרה
קטגוריה:פעילי ההסתדרות הכללית
קטגוריה:ישראלים שנולדו ב-1970
מוזיאון הגראן פאלה

[ממוזער|שמאל|250px|מוזיאון הגראן פאלה (במרכז) ו[מוזיאון הפטי פאלה (מימין) כפי שניתן לראות ממגדל אייפל]]
**מוזיאון הגראן פאלה דה שאנז אליזה** (בצרפתית: **Le Grand Palais,** מילולית "הארמון הגדול"), המוכר בקיצור: **הגראן פאלה**, הוא , אולם תצוגה ומתחם מוזיאונים הממוקם בשאנז אליזה ברובע ה-8 של פריז, צרפת. בנייתו של הגראן פאלה החלה בשנת 1897 לאחר הריסת ארמון התעשייה וכחלק מההכנות לתערוכה העולמית של 1900. במסגרת ההכנות לתערוכה זו נבנו גם מוזיאון הפטי פאלה וגשר אלכסנדר השלישי הסמוכים.

המבנה תוכנן להיות מקום רחב היקף לאירועים אמנותיים רשמיים. על גמלון הבניין חקוקות המלים הבאות: "אנדרטה שהוקדשה על ידי הרפובליקה לתפארת האמנות הצרפתית". הבניין עוצב לפי סגנון אדריכלות האמנויות היפות, וכולל חזיתות אבן מעוטרות, קמרונות זכוכית וחידושים תקופתיים שכללו ברזל, שלד פלדה ובטון מזוין.

המבנה רשום כ על ידי משרד התרבות הצרפתי.

באולימפיאדת פריז (2024) אירח הגראד פאלה את תחרויות הסיף והטאקוונדו.

## קישורים חיצוניים

* 

* 

* Official '''Grand Palais''' website
* The Grand Palais, current photographs, and photographs from the 1900s.
* Photos from the rooftops of the Grand Palais


## הערות שוליים

קטגוריה:פריז: מבנים
קטגוריה:פריז: מבנים היסטוריים
קטגוריה:פריז: מוזיאונים
קטגוריה:הרובע השמיני של פריז
מוזיאון הפטי פאלה

ממוזער|שמאל|250px|מוזיאון הפטי פאלה בשנת 2015
**מוזיאון הפטי פאלה** (בצרפתית: **Petit Palais**) הוא מוזיאון לאמנות ברובע ה-8 של פריז, צרפת.
## היסטוריה
הוא נבנה כחלק מההכנות לתערוכה העולמית של 1900, וכיום הוא משכנו של המוזיאון לאמנויות יפות של העיר פריז. מוזיאון הפטי פאלה ממוקם בשדרת ניקולא השני, היום שדרת וינסטון צ'רצ'יל, מול מוזיאון הגראן פאלה. שאר החזיתות של הבניין פונות אל נהר הסן ושדרות השאנז אליזה.

מוזיאון הפטי פאלה הוא אחד מ-14 מוזיאונים של העיר פריז ששולבו מאז 1 בינואר 2013 בתאגיד הציבורי Paris Musées. הוא רשום מאז 1975 כמונומנט היסטורי על ידי משרד התרבות הצרפתי.

## קישורים חיצוניים

* 


* Official website
* Official Paris Musées website
* Paris1900.com: The Petit Palais — *1900 (Exposition Universelle) and current photographs*.


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פריז: מוזיאונים לאמנות
קטגוריה:פריז: מבנים
קטגוריה:פריז: מבנים היסטוריים
קטגוריה:הרובע השמיני של פריז
ארמון התעשייה

**ארמון התעשייה** (בצרפתית: **Palais de l'Industrie**) היה אולם תצוגה שנבנה בפריז בין נהר הסן לשאנז אליזה והוקם לרגל התערוכה העולמית של פריז ב-1855. הוא היה האחרון מבין מספר בניינים בעלי אותו שם שהוקמו באותו מקום. ארמון התעשייה הראשון נבנה ב-1839 ונבנה מחדש בתערוכות הבאות ב-1844 וב-1849. הבניין משנת 1855 תוכנן בעיקר על ידי האדריכל ז'אן-מארי-ויקטור וייל  והמהנדס אלכסיס בארו . הוא נהרס בשנת 1897 כדי לפנות מקום למוזיאון הגרנד פלה של התערוכה העולמית בשנת 1900.

הקיסר נפוליאון השלישי איחל לתערוכה עולמית של 1855, ארבע שנים לאחר התערוכה הגדולה שהתקיימה בלונדון, כדי להוכיח את עליונותה של צרפת על ידי התעלות בכל פרמטר על התערוכה הבריטית. הוא חפץ במיוחד באולם תצוגה מרהיב שיתחרה בארמון הבדולח. בתחרות שהתקיימה ב-1852 זכתה תוכניתם של האדריכל ז'אן-מארי-ויקטור וייל והמהנדס דז'ארדין, ששילבה את השימוש המסורתי בבנייה עם זה של ברזל יצוק. עם זאת, בגלל אילוצי תקציב ועלויות, היה צורך לעבד מחדש את התוכניות, ועל כך אמון המהנדס אלכסיס בארו. בתכנון הסופי נעשה שימוש בבנייה רק לקירות החיצוניים, שעוביים מטר אחד וגובה שמונה עשר מטרים. עם זאת, קירות מסיביים אלו בקושי יכלו לתמוך במשקל הקרניז הבולט, והיה צורך לחזק אותם בעמודי ברזל יצוק ובקורות.

ארמון התעשייה היה באורך 260 מטרים וברוחב 105 מטרים. הספינה הראשית שלו הייתה באורך 190 מטרים ורוחבה 48 מטרים. הוא היה מוקף מ-4 צדדים במעברים בגובה שתי קומות וברוחב של 30 מטרים. המסבכים החצי-עגולים שלו גשרו על מפתח של 24 מטרים כדי ליצור חדר תצוגה רחב ידיים ללא עמודים במרכזו. למרות גודלו הרב, הארמון לא היה גדול מספיק כדי לאכלס את כל המציגים הצפויים, כך שנבנו שני מבנים ארעיים שיכילו את יתר התצוגות. הכשל העיקרי של הבניין, שלא הושלם ביום פתיחת התערוכה העולמית, היה האוורור הגרוע שלו. אף על פי שהכשל הפך את הבניין לחם מאוד במהלך היום, הוא שימש כאולם לתערוכות ואירועים חברתיים רבים עד להריסתו ב-1897.

אוקטב מירבו, בהתייחסו לארמון התעשייה כמוקד בשדרות השאנז אליזה, השווה את הבניין ל"שור העובר דרך גן ורדים ורומס הכל תחתיו". אף על פי שהמבקרים גינו כמעט בכל העולם את ה"כבדות" הגותית של הבניין, חיקוי המעטפת של מבנה ברזל וזכוכית עם מעטפת אבן בתערוכה העולמית של לונדון ב-1862 ובתערוכה הקולומביאנית העולמית של שיקגו ב-1893, ואפילו בבניינים שהיו אמורים להחליף אותו: מוזיאון הגרנד פלה ומוזיאון הפטי פאלה, שנבנו עבור היריד העולמי של שנת 1900.

הכניסה של ארמון התעשייה עוצבה על ידי קבוצת הפסלים של אליאס רובר, France Crowning Art and Industry.

## קישורים חיצוניים

## הערות שוליים

קטגוריה:פריז: מבנים
קטגוריה:מבנים שנהרסו
קטגוריה:הרובע השמיני של פריז
שארי פוניו

**שארי פוניו**, (במקור עד 1912 שרולטה פרוינד בהונגרית: **Fonyó Sári**; דושנוק, 18 באפריל 1891 – בודפשט, 3 בינואר 1949) הייתה יהודייה-הונגרייה, מנהיגת תנועת נשים, פעילה במפלגה הקומוניסטית ההונגרית ובכירה בבנק הלאומי ההונגרי.

## ביוגרפיה
שרולטה פרוינד נולדה במשפחה יהודית כבתם של הסוחר וילמוש פרוינד ושל קטלין פרוינד (1869–1905). סבה וסבתה מצד אמה היו שלמה פרוינד ושרולטה טרביטש. אמה, קטלין פרוינד, הייתה בת דודו מדרגה ראשונה של ההרפתקן טרביטש לינקולן ושל הפוליטיקאי הסוציאליסט לאיוש טרצאי.

שארי פוניו הצטרפה לתנועת הפועלים ב-1910, וכן הצטרפה למפלגה הסוציאל-דמוקרטית ההונגרית (MSZDP), ומשנת 1915 עבדה כפקידה בבורסת הסחורות וניירות הערך של בודפשט. במהלך מלחמת העולם הראשונה, הייתה נציגה של "האגודה הלאומית של הפקידים המוסדות פיננסיים", ולאחר מכן בשנים 1918–1919 השתתפה בהקמה והארגון של מפלגת הקומוניסטים של הונגריה (KMP) הבלתי חוקית אז, ומאז היווסדה הייתה אשת הקשר של מנהלת שלושת החברים של הוועד המרכזי של המפלגה. באוקטובר 1918 נבחרה לסגנית נשיא ארגון המפלגה הסוציאל-דמוקרטית ההונגרית במחוז הבחירה 9. בתקופת הרפובלקה הסובייטית ההונגרית ניהלה תפיסה והלאמה של מוסדות פיננסיים ושימשה כראש המזכירות בקומיסריון העם לעניינים צבאיים. היא הייתה המזכיר, האישה, של בלה סאנטו וחברה ב"מועצת הפועלים והצבא של בודפשט". ב-27 באפריל 1919 בבודפשט, התחתנה עם פילפ פריישטאדט, בנם של מור פריישטאדט ושל הנרייטה פוקס. שני העדים בחתונה היו בלה קון ובלה סאנטו. היא נידונה לשש שנות מאסר לאחר נפילת הרפובליקה הסובייטית, אך הורשתה לצאת לרוסיה הסובייטית ב-1922 במסגרת חילופי השבויים ההונגרי-סובייטי. בברית המועצות מצאה עבודה ב"בנק הממלכתי של מוסקבה". לאחר מלחמת העולם השנייה, חזרה להונגריה והייתה בתפקיד בכיר ומנהלת בבנק הלאומי ההונגרי. היא התאבדה בתלייה ב-1949.

## ראו גם
* יוז'ף לנדייל: l : רחוב וישגראדי . [בודפשט]: Szépirodalmi Könyvkiadó. 1962
* אטה נאג': שארי פוניו. בתוך: למהפכה הסוציאליסטית. לוחמים מצטיינים של תנועת העבודה המהפכנית ההונגרית . אד. אגנס באקו. [בודפשט]: Kossuth Könyvkiadó. 1975. 161–162. ע.
* [HU BFL - VII.5.c - 6693 - 1920](http://archives.hungaricana.hu/hu/lear/6763/?query=SZO%3D(fonyó%20sári%29)

## לקריאה נוספת
** *Munkásmozgalom-történeti lexikon.* Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1972.(לקסיקון תולדות תנועת הפועלים).
* Magyar életrajzi lexikon א' (א' - ק'). (לקסיקון ביוגרפי הונגרי, עורכת ראשית אגנש קניירש. 1967)
* [HU BFL - VII.102.a - תעודת אסירה - 1920 - 6998](http://archives.hungaricana.hu/hu/lear/1056875/?query=SZO%3D(fonyó%20sári%29)

## הערות שוליים

קטגוריה:יהודיות הונגריות
קטגוריה:מבצע חילופי השבויים ההונגרי-סובייטי
קטגוריה:פוליטיקאים יהודים הונגרים
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:מתאבדות: פעילות פוליטיות
קטגוריה:מהגרים מהונגריה לברית המועצות
קטגוריה:קומוניסטיות
קטגוריה:פוליטיקאיות הונגריות
קטגוריה:מתאבדים: פעילים פוליטיים
קטגוריה:ילידות 1891
קטגוריה:הונגרים שנולדו ב-1891
קטגוריה:נפטרות ב-1949
קטגוריה:הונגרים שנפטרו ב-1949
קבוצת לזארוס

**קבוצת לזארוס** (באנגלית: **Lazarus Group**; מוכרת גם בשם הקיצור: **APT38**) הוא כינוי שניתן במערב להאקרים שמופעלים על ידי ממשל צפון קוריאה, לביצוע חבלות סייבר ולגניבה מגופים דרום קוריאנים ומערביים.

לשכת החקירות הפדרלית בארצות הברית (FBI) מצאה כי קבוצת התקיפה קשורה ונתמכת על ידי ממשלת צפון קוריאה.

מלבד השם הרשמי, נתנו חברות אבטחת מידע לקבוצה שמות נוספים כגון: Zinc ,Whois Team ,Hidden Cobra (ניתן על ידי מיקרוסופט), Guardians of Peace.

בקבוצה חברים מעל ל-1000 אנשים, פעילותם מתבצעת לרוב מהעיר פיונגיאנג ומאזורים שונים בצפון קוריאה.

## תקיפות
התקפותיה של הקבוצה מתמקדות נגד חברות מסחריות וארגונים ממשלתיים ממגזרים שונים וממדינות מערביות כגון: גרמניה, דרום קוריאה, הודו, טאיוואן וארצות הברית.

## ראו גם
* לוחמת רשת
* טרור קיברנטי
* האקינג
* משחקי מלחמה
* האקטיביזם

## קישורים חיצוניים
* קספרסקי: אלו חמשת קבוצות התקיפה הפעילות ביותר ברבעון שני השנה, אתר Israel Defense
* 

## הערות שוליים

קטגוריה:קבוצות האקרים צפון קוריאניות
קטגוריה:לוחמה קיברנטית
קטגוריה:קוריאה הצפונית: מדע וטכנולוגיה
וילה יוסף מודיאנו

**וילה יוסף מודיאנו** (ביוונית: **Βίλα Γιοσέφ Μοδιάνο**) הוא מבנה מגורים שהיה אחד ממבני המגורים של בני משפחת מודיאנו היהודית-איטלקית, אחת ממשפחות ה'פראנקוס' העשירות והחשובות בסלוניקי, יוון.

המבנה היה בבעלות התעשיין היהודי יוסף (ג'וזפה) מודיאנו.

המבנה ממוקם ברובע הדרומי של פירג'יט, בשדרות וסיליסיס אולגאס מס' 5, ברובע אקסוכון.
## היסטוריה
בשנת 1899 רכש התעשיין יוסף מודיאנו את המגרש ובנה בתחילה בית חרושת לטקסטיל, ובהמשך וילה בת שתי קומות כבית מגורים למשפחתו.

לאחר מותו של התעשיין עבר הבית ליורשיו. החל משנת 1918 שימשה הווילה כבניין עזר לצורכי בית הספר התיכון הראשון לגברים בסלוניקי. ב-1931 נמכרה הוילה לגביר יעקב מולו.

משנות ה-30 של המאה ה-20 המבנה שימש כבית הספר התיכון הראשון לגברים בסלוניקי.

במהלך מלחמת העולם השנייה, הבניין היה בבעלות מינהל הכיבוש הגרמני. לאחר המלחמה נמסר המבנה לידי ממשלת יוון כרכוש מדינת אויב. בין השנים 1946 ו-1958 שוכנו בווילה 15 עד 22 משפחות פליטים.

לאחר 1960 נהרסה החומה שהפרידה בין וילה "מודיאנו" לבין בית חאג'ימיסב השכן, שהוא הבניין הראשי של בית הספר התיכון הראשון לזכר סלוניקי לצורך איחודם לקומפלקס אחד המשמש בית ספר תיכון בו בית מודיאנו הוא הוא המשני מבין המבנים. לאחר מכן נהרסו מפעל המשי והחממה שמאחורי הבית.

וילה יוסף מודיאנו נפגעה קשות במהלך רעידת האדמה בסלוניקי ב-1978 ופונה.

במסגרת הכרזתה של סלוניקי כבירת התרבות האירופאית לשנת 1997 החלו עבודות השיקום של וילה חאג'ימיסב. בשנת 1998, הרשויות המקומיות, מתוקף סמכותם ואחריותם על מבנים מסוכנים, ובהיותן בעלות המבנה הכמעט בלעדיות, החליטו לשחזר גם את וילה יוסף מודיאנו. אולם האישור הסופי ניתן רק בשנת 2004 והעבודות בפועל החלו רק כעשור מאוחר יותר.

בשנת 2014 החל שיקום הוילה שננטשה בעבר. השיפוץ היה נרחב, וכלל שיקום התקרות שקרסו, מדרגות ורצפות. במרץ 2016 שוחזרה הווילה. הבניין חזר לשמש כבניין עזר לתיכון. הוחלט להוסיף מספר קטן של כיתות לשטח החצר.

## ארכיטקטורה
מבחינה אדריכלית מדובר בבניין מלבני המורכב ממרתף ושתי קומות. ישנם 15 חדרים ו-3 סלונים המשמשים לאירוח המשפחה. המבנה סימטרי ביחס לשני הצירים, והציר האנכי מודגש בכניסה ובמרפסת הפנימית.

העמודים בעלי כותרות קורינתיות ובקצוות המבנה קרניז היקפי עם מעקה מובנה. בפנים המבנה יש ציורי קיר וציורי תקרה שהוסרו, נשלחו לאתונה לשיקום והוחזרו למקומם. לכל חדר יש מוטיבים קישוטיים אחרים.

## קישורים חיצוניים

## הערות שוליים

קטגוריה:סלוניקי: מבנים
קטגוריה:יהדות סלוניקי
אווה מישל

**אווה מישל קוטה** (באנגלית: **Ava Michelle Cota** נולדה ב-10 באפריל 2002) היא שחקנית, רקדנית, זמרת ודוגמנית אמריקאית. היא ידועה בעיקר בזכות תפקידיה בקומדיות של נטפליקס נערה גבוהה וסרט ההמשך נערה גבוהה 2.

## ראשית חייה
קוטה נולדה ב-10 באפריל 2002 בפנטון, מישיגן שם גם גדלה. היא למדה באקדמיית המחול בברודוויי, JC שהייתה בבעלותה ובניהולה של אמה ג'נט, אך נסגרה לצמיתות ב-2017. מישל הופיעה מהעונה השלישית עד העונה השביעית בתוכנית המציאות "רקדניות קטנות".

מישל הוכשרה בריקוד עכשווי, בלט, פוינט, ג'אז וסטפס. היא גם דוגמנית ועשתה את הופעת הבכורה שלה על המסלול בשבוע האופנה בניו יורק בשנת 2017.

## קריירה
מישל הופיעה בשנת 2013 בסדרת הטלוויזיה "רקדניות קטנות" והייתה לרקדנית/שחקנית קבועה בתוכנית במשך 4 עונות נוספות. מאוחר יותר היא סיירה בארצות הברית עם כוכבות אחרות מהסדרה במסע ההופעות שהתקיים בשנת 2018. בשנת 2016, היא הופיעה בפרק הראשון של תוכנית הריאליטי "אז אתה חושב שאתה יכול לרקוד: הדור הבא", אם כי בסופו של דבר לא התקבלה בגלל גובהה.

היא הופיעה במספר סרטים קצרים בשנת 2018 והופיעה בשני פרקים של סדרת הטלוויזיה "היפים והאמיצים". תפקידה הגדול הראשון במשחק הגיע כשיחקה בתפקיד ראשי בסרט נטפליקס "נערה גבוהה", ששודר לראשונה ב-13 בספטמבר 2019. מישל הצטלמה לסרט ההמשך, "נערה גבוהה 2" באפריל 2021. הסרט יצא ב-11 בינואר 2022.

## חיים אישיים
בשנת 2018, היא השיקה קמפיין מדיה חברתית, #13Reasons4Me שמעודד אנשים לרשום 13 דברים שהם אוהבים בעצמם או בחייהם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

 

קטגוריה:שחקני קולנוע וטלוויזיה אמריקאים
קטגוריה:רקדניות אמריקאיות
קטגוריה:רקדנים אמריקאים
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
ח'רבת אל-לוז

**ח'רבת אל-לוז** (בערבית: **خربة اللوز**) היה כפר ערבי-פלסטיני במחוז ירושלים. הכפר ננטש ביוני 1948, במהלך מלחמת העצמאות, ונכבש ב-13 ביולי 1948 על ידי חטיבת הראל במבצע דני. הכפר היה ממוקם 11 ק"מ מערבית לירושלים, מצפון לנחל שורק, על הר איתן.

## על אודות הכפר
בח'רבת אל-לוז היה מקאם לקדוש מוסלמי מקומי בשם שייח׳ סלאמה.

בין סטף לח'רבת אל-לוז היה בית ספר ששימש את שני הכפרים. תושבי ח'רבת אל-לוז היו מגיעים לסטף על מנת להביא מים לכפרם, להפיק שמן זית בבית הבד ולטחון חיטה.

### תקופת האימפריה העות'מאנית
בשנת 1838, ח'רבת אל-לוז צוינה ככפר מוסלמי, חלק מאזור בני חסן, השוכן ממערב לירושלים.

בשנת 1863 ויקטור גרן ציין כי זהו כפרון  בו שוכנים שמונים תושבים, רובם רועי צאן.

סוצין מצא מרשימת כפרים עות'מאניים משנת 1870 בערך כי בח'רבת אל-לוז יש אוכלוסייה של 83 תושבים, עם סך של 38 בתים, אם כי ספירת האוכלוסייה כללה גברים בלבד. הרטמן גילה שבח'רבת אל-לוז היו 30 בתים.

בשנת 1883, מפת הקרן לחקר ארץ ישראל שהוכנה על ידי הקרן לחקר ארץ ישראל תיארה את ח'רבת אל-לוז כ"כפר בגודל בינוני על מדרון רכס גבוה ליד הפסגה. יש לו מעין טרסה מתחתיו, והוא ניצב כ-243 מטר מעל העמק הדרומי. במקום יש קברים חצובים".

### תקופת המנדט הבריטי
במפקד אוכלוסין 1922 של ארץ ישראל שנערך על ידי שלטונות המנדט הבריטי, ח'רבת אל-לוז מנתה 234 מוסלמים שגדלה במפקד 1931 ל-315 מוסלמים, ב-67 בתים.

בנתונים הסטטיסטיים של 1945, הכפר מנה 450 מוסלמים, בעוד ששטח הקרקע הכולל היה 4,502 דונם, לפי סקר קרקעות ואוכלוסייה רשמי. מתוכם, 728 שימשו למטעים ולקרקעות להשקיה, 693 לדגנים ואילו 13 דונם סווגו כשטחים בנויים.

### אחרי 1948
בשנת 1950, הוקם יישוב של עולים מתימן על חורבות ח'רבת אל-לוז,אך ננטש לאחר זמן לא רב. בשנות החמישים שימש המקום כאתר אימונים של יחידה 101 ושל חטיבת הצנחנים, שבסיסם היה בסמוך, דבר שהאיץ את הריסת בתי הכפר. בשנות ה-60 התקיים בסמיכות לשרידי הכפר מתקן אימונים של בסיס הטירונים של צה"ל, בה"ד 4.

בשנת 1992 תואר אתר הכפר: "בין הריסות האבן והטרסות בכל רחבי האתר צומחים עשב וקוצים, וכן עצי שקד, תאנה וחרובים. סביב האתר ניטע יער עבות של עצי ברוש ואשוח. מדרום לו, בתוך היער, מצויה באר מוקפת בכמה עצי שקד ותאנה. היער מוקדש לזכרו של משה דיין, האלוף הישראלי".

## גלריה

קובץ:KhirbatAlLawzNov132022 02.jpg|פסגת הר איתן ומפנה ההר שהוא מקום שרידי הכפר שנהרס לחלוטין
קובץ:KhirbatAlLawzNov132022 03.jpg|גלי האבנים מתחת ומעל לשביל החוצה כיום את שרידי הכפר
קובץ:KhirbatAlLawzNov132022 05.jpg|עץ תות שהיה בכפר, ומסביבו גלי אבנים ושרידים נוספים של מבנים
קובץ:KhirbatAlLawzNov132022 04.jpg|עץ התות מקרוב, בצמוד לגל אבנים משרידי הכפר


## קישורים חיצוניים

* הר איתן - סדרת תחקירים בעריכת דן גולן שברובם מתייחסים לח'רבת א-לוז

## הערות שוליים

קטגוריה:הרי ירושלים: יישובים ערביים שנחרבו במלחמת העצמאות
קטגוריה:מחוז ירושלים
מרטין הרטמן

**מרטין הרטמן** (בגרמנית: **Martin Hartmann**; 9 בדצמבר 1851, ברסלאו – 5 בדצמבר 1918, ברלין) היה מזרחן גרמני שהתמחה בלימודי אסלאם .

בשנת 1875 קיבל את הדוקטורט שלו באוניברסיטת לייפציג כתלמידו של היינריך לברכט פליישר. בשנים 1876 עד 1887 שירת כדרגומן בקונסוליה הכללית הגרמנית בביירות. מ-1887 ועד מותו ב-1918 לימד במחלקה לשפות מזרחיות בברלין.

כפרופסור בברלין השתדל מאוד לקדם את תחום לימודי האסלאם כדיסציפלינה עצמאית. תרומותיו הרבות לתחום לימודי האסלאם התבססו על עמדתו הסוציולוגית. רבות מיצירותיו פורסמו בכתב העת "Die Welt des Islams" ("עולם האסלאם"), פרסום של "Deutsche Gesellschaft für Islamkunde" ("החברה הגרמנית ללימודי האסלאם"), ארגון שהרטמן היה שותף להיווסדו ב-1912.

## עבודותיו

* *"". Zeitschrift des Deutschen Palästina-Vereins. *'6*': 102–149*, 1896.
* *Lieder der libyschen Wüste*, 1899.
* "The Arabic press of Egypt", published in English in 1899.
* *Der islamische Orient; Berichte und Forschungen* (3 volumes, 1905–10).
* *Chinesisch-Turkestan: Geschichte, Verwaltung, Geistesleben, und Wirtschaft*, 1907.
* *Der Islam: Geschichte -- Glaube -- Recht. Ein Handbuch*, 1909.
* *Islam, Mission, Politik*, 1911.
* *Zur Geschichte des Islam in China*, 1921.


## קישורים חיצוניים

## הערות שוליים

קטגוריה:בוגרי אוניברסיטת לייפציג
קטגוריה:מזרחנים גרמנים
קטגוריה:גרמנים שנולדו ב-1851
קטגוריה:גרמנים שנפטרו ב-1918
סופת אלפיס

**סופת אלפיס** (ביוונית: **Κακοκαιρία Ελπίς**) הייתה חלק מסופות הרוח באירופה בשנים 2021–2022  וקיבלה את כינויה ב-21 בינואר 2022. השירות המטאורולוגי הלאומי ההלני אף דיווח כי התרחשה סופה גדולת ממדים בעיר אנדרוס כתוצאה מעוצמת הסופה. אלפיס הכתה בישראל בלילה שבין ה-25 ל-26 בינואר, ונמשכה עד ה-27 לחודש.

אלפיס הכתה תחילה ביוון וגרמה לשיבוש תשתיות רבות ולאחר מכן המשיכה לטורקיה וגרמה לסופת שלגים כבדה בחלקים המערביים והצפוניים של המדינה, והשפיעה גם על חלקים אחרים של המדינה. סופת השלגים גם השהתה את התחבורה הבין-עירונית בטורקיה, והביאה לסגירתו של נמל התעופה איסטנבול.

פעולות חילוץ התבצעו בערים שונות, כולל באנקרה, בכדי לחלץ אלפי אנשים שנלכדו בשלג.

סופת אלפיס הגיעה לישראל והביאה עמה שיטפונות כבדים בצפון ובאזורי החוף. שלג ירד בהר חרמון ובצפון רמת הגולן ועבר בהדרגה דרומה להרי צפון ומרכז הארץ, לרבות בצפת ובירושלים, בהרי הצפון והרי השומרון לא היו משקעים רבים כלל. בצפת לא נערם שלג משמעותי עד לשעות הבוקר המוקדמות אז נערמו כ-10 ס"מ בלבד (בשכונת מרום כנען אביקור). בירושלים, החל משעה 20:15 ירדו שלגים לפרקים ונערמו לגובה 28 ס"מ (בשכונות הגבוהות) הודות לרכבת עננים שנוצרה בין ירושלים לאשדוד. גם בגוש עציון לא היו משקעים רבים כמו בירושלים כך שהשלג נערם לגובה 20 ס"מ בלבד. השלג המשיך לרדת בירושלים עד 27 בינואר.

## גלריה

קובץ:Storm Elpis in Jerusalem - January 26, 2022 - Yafo Street.jpg|רחוב יפו, רחוב מרכזי בירושלים, בזמן הסופה, 26 בינואר 2022
קובץ:Storm Elpis in Jerusalem - January 27, 2022 - Sacher Park.jpg|גן סאקר בירושלים בזמן הסופה, 27 בינואר 2022
קובץ:Storm Elpis in Jerusalem - January 27, 2022 - Nissim Bachar Street -2.jpg|מכוניות ברחוב נסים בכר בירושלים בזמן הסופה, 27 בינואר 2022
קובץ:Storm Elpis in israel, Snowman Cone.jpg|איש שלג כקונוס
קובץ:שלג בירושלים, ה-27 בינואר 2022.jpg|alt=|יפו-מרכז בירושלים בזמן הסופה, 27 בינואר 2022


## קישורים חיצוניים

## הערות שוליים

קטגוריה:סופות
קטגוריה:2022 בישראל
קטגוריה:החורף בישראל
קטגוריה:2022 בטורקיה
קטגוריה:2022 באירופה
קטגוריה:אסונות טבע ב-2022
SATLLA-2B

**SATLLA-2B** הוא לוויין ישראלי מסוג פיקו-לוויין, והוא הלוויין השלישי שנבנה על ידי סטודנטים וסטודנטיות במעבדת K&CG של אוניברסיטת אריאל.

הלווין שוגר לחלל באמצעות טיל פאלקון 9 של חברת SpaceX למסלול לווייני נמוך (LEO), במסלול קוטבי.

## הבנייה
ממוזער|טלאי משימת לוויין SATLLA-2B
הלוויין נבנה במעבדת המחקר K&CG של אוניברסיטת אריאל בראשות הפרופסור בועז בן-משה. הלווין תוכנן ונבנה על ידי קבוצה של סטודנטים וסטודנטיות מהמחלקה למדעי המחשב, המחלקה להנדסת חשמל ואלקטרוניקה וכן מהפקולטה להנדסה באוניברסיטת אריאל. בניית הלווין היתבססה על לקחים שנילמדו מהלווינים האחרים בסדרה SATLLA-1. שיגור הלווין נעשה באמצעות חברה מתווכת שהרכיבה את הלווין וכן לוויינים אחרים בפוד שיגור אותו היא העבירה לחברת SpaceX. ב-13 בינואר 2022 שוגר הלווין על גבי טיל השיגור פאלקון 9 עם עוד עשרות לוויינים זעירים אחרים.

## מטרות הלוויין
הלוויין SATLLA-2B הוא דור המשך ללוויינים שמטרתם הצגת יכולת של תקשורת מבוססת לייזר מהחלל ובדיקת המערכות המאפשרות אותה. התקשורת עם הלוויינים תתבצע מתחנת הקרקע באוניברסיטת אריאל. בנוסף, הלוויין נועד להדגים ולבחון טכנולוגיות שהותאמו לננו לוויינים באוניברסיטת אריאל:
* עוקב כוכבים: המערכת מאפשרת קביעת המנח המרחבי של הלוויין על פי תמונת הכוכבים אותה הוא רואה.
* מערכת בקרת הכוון שמבוססת על גלגלי תנופה (Reaction Wheels): כוללת מספר גלגלים בתוך הלוויין המסתובבים במהירות גבוהה ושומרים על יציבות הלוויין או משנים את הזווית שלו בהתאם לצורך.
* שימוש ב-LED כדי לאתר את הלוויין ולעקוב אחריו: על הלוויין מערך נורות LED אשר יידלק בעת חליפותיו מעל ישראל ויאפשר מעקב מדויק אחר הלוויין באמצעות מערך טלסקופים רובוטיים.
* מערכת תקשורת לטווח רחוק בעלת הספק נמוך בתקן LoRa.
* מערכת עקיבה אחר שידורי מטוסים בפורמט ADS-B.

הלוויין משתמש בתדרים מסוג UHF ומסוג S-BAND.

## מבנה הלוויין
הלוויין בנוי בתצורה של קובייה של 5X5X11.4 ס"מ בתקן פיקו-לוויין ומשקלו כ-370 גרם. הלוויין כולל תת-מערכות ההכרחיות לרבות מערכת בקרת אנרגיה, מערכת שידור, קליטה ועיבוד מידע, מחשב משימה ומערכת בקרה תרמית.

## שיגור
הלוויין שוגר על גבי טיל פאלקון 9 של חברת SpaceX האמריקאית.

## תפקוד
הלוויין שוגר בהצלחה כשעה לאחר שיגור הטיל. לאחר כשעתיים, נקלט השידור הראשון של הלוויין באמצעות רשת תחנות קרקע של חובבי רדיו. הלוויין משדר אות כל דקה בהתאם למצבו האנרגטי.

## קישורים חיצוניים

* 
* פרסום תדרי SATLLA-2, באתר IARU
* מעקב אחר הודעות מהלוויין SATLLA-2B
* שיגור הטיל והלווינים

קטגוריה:לוויינים ישראליים
קטגוריה:אוניברסיטת אריאל בשומרון
האצטדיון הבין-לאומי ח'ליפה

**האצטדיון הבין-לאומי ח'ליפה** (בערבית: **ملعب خليفة الدولي**), ידוע גם בשם ה**אצטדיון הלאומי** (בערבית: **الاستاد الوطني**), הוא אצטדיון רב תכליתי במתחם הספורט של העיר דוחה, קטר. האצטדיון נקרא על שמו של ח'ליפה בן חמד אאל ת'אני, האמיר לשעבר של קטר. והוא משמש כאצטדיונה הביתי של נבחרת קטר בכדורגל. האצטדיון אירח את גמר גביע אסיה בכדורגל 2011. ומספר משחקים במסגרת מונדיאל 2022. בשנת 2017 זכה האצטדיון לדירוג של ארבעה כוכבים ממערכת הערכת הקיימות העולמית (GSAS), והוא האצטדיון הראשון בעולם שזכה לדירוג זה.
[ממוזער|[זיקוקים בטקס הפתיחה של משחקי אסיה 2006. ששוגרו מתוך האצטדיון.]]
[250px|ממוזער|שמאל|[נבחרת ברזיל בכדורגל|ברזיל נגד ארגנטינה, משחק ידידות 2010]]

## היסטוריה
האצטדיון נפתח בשנת 1976. בשנת 1992 אירח האצטדיון את משחקי גביע המפרץ לאומות ה-11 בו זכתה קטר לראשונה בתולדותיה. בשנת 2005 הוא שופץ והורחב מ-20,000 מושבים ל-40,000 מושבים לקראת משחקי אסיה שנערכו בו בשנת 2006.

האצטדיון משמש כמגרשה הביתי של נבחרת קטר בכדורגל, ולפני השיפוץ ב-2005,שימש האצטדיון בעיקר למשחקי כדורגל, אך הוא מתאים לענפי ספורט רבים אחרים. ומאז 1997 האצטדיון מארח באופן קבוע את אחת התחרויות השנתיות באתלטיקה במסגרת סבב ליגת היהלום. בשנת 2011 האצטדיון אירח את משחקיה של נבחרת קטר בכדורגל במסגרת שלב הבתים של המשחקים הפאן ערביים כמו גם את רבע הגמר, חצי הגמר והגמר של הטורניר.

בשנת 2014 החלו עבודות שיפוצים נוספות באצטדיון, והאצטדיון נפתח מחדש במאי 2017. וכשנתיים לאחר מכן האצטדיון אירח את אליפות העולם באתלטיקה 2019 בספטמבר ואוקטובר של אותה שנה. בדצמבר 2019, אירח האצטדיון שני משחקים במסגרת גביע העולם למועדונים 2019. בעקבות ההחלטה לארח את מונדיאל 2022 בקטר, תוכנן להגדיל את הקיבולת של האצטדיון ל-68,000. אך התוכנית לא יצאה לפועל במלואה, והוחלט לבסוף על שדרוג הגג כך שיחפה את כל יציעיו ומערכות נוספות כגון מערכת צינון האוויר שהותקנה בכל אצטדיוני מונדיאל קטר, ושיפוץ בקנה מידה קטן כך שלאחר השדרוג ולקראת המונדיאל הגיעה קיבולת האצטדיון ל-45,857 מקומות.

## כדורגל
מלבד השימוש בו כאצטדיונה הביתי של נבחרת קטר בכדורגל, אירח אצטדיון ח'ליפה מספר אירועים חשובים.

### גביע אסיה בכדורגל 2011
אצטדיון ח'ליפה היה אחד מחמשת האצטדיונים שאירחו את גביע אסיה בכדורגל 2011, והוא אירח 3 משחקים בשלב הבתים ועוד משחק אחד בשלב רבע הגמר של הטורניר, משחק אחד בשלב חצי הגמר של הטורניר, וכן את משחק הגמר.

### מונדיאל 2022
אצטדיון ח'ליפה הוא אחד משמונת האצטדיונים שאירחו את מונדיאל 2022, והוא אירח מספר משחקים בשלב הבתים, משחק אחד בשלב שמינית הגמר, וכן את המשחק על המקום השלישי בטורניר.

### משחקי ידידות

## אירועי ספורט בולטים
* 1992: גביע המפרץ לאומות ה-11
* 2004: גביע המפרץ לאומות ה-17
* 2006: משחקי אסיה 2006
* 2011: גביע אסיה בכדורגל 2011
* 2011: המשחקים הפאן ערבים 2011
* 2019: אליפות העולם באתלטיקה 2019
* 2019: גביע המפרץ לאומות ה-24
* 2019: גביע העולם למועדונים 2019
* 2021: הגביע הערבי בכדורגל 2021
* 2022: מונדיאל 2022
* 2023: גביע אסיה בכדורגל 2023

## קישורים חיצוניים

* 

## הערות שוליים

קטגוריה:אצטדיונים ומתקני ספורט לאומיים
קטגוריה:אצטדיוני מונדיאל 2022
קטגוריה:אצטדיוני כדורגל בקטר
אזדמיר אסף

**אזדמיר אסף** (בטורקית: **Özdemir Asaf**; 11 ביוני 1923, אנקרה - 28 בינואר 1981, איסטנבול) היה משורר טורקי. אסף נחשב לאחד מגדולי המשוררים הטורקיים בעת החדשה.

## ביוגרפיה
### ראשית חיו
אסף נולד ב-11 ביוני 1923 באנקרה. שמו האמיתי הוא האליט אזדמיר ארון (Halit Özdemir Arun). אביו, מהמט אסף, היה אחד ממייסדי מועצת המדינה הטורקית. ב-1930, שנת מותו של אביו, החל ללמוד בבית הספר גלאטסראיי שבאיסטנבול. ב-1941, כשהיה בכיתה י"א, התקבל לבית הספר התיכון לבנים קבטאש, וסיימו ב-1942. בשנה שלאחר מכן, החלל ללמוד משפטים באוניברסיטת איסטנבול, וכן למד עיתונות. בזמן לימודיו, עבד בעיתונים טנין וזמאן ותרגם.

### קריירה
המאמר הראשון של אסף פורסם במגזין Servet-i Fünun  (Uyanış). ב-1951 ייסד את הוצאת Sanat Basımevi ופרסם את ספריו תחת השם יוברלק מסה יאנילארי (Yuvarlak Masa Yayınları, שפירושו "פרסומי השולחן העגול"). ב-1962 היה מהמייסדים של האגודה לזכויות מחיה בסיסיות (Temel Hakları Yaşatma Derneği).

יחד עם אטילה אילהאן, ערך אסף מפגשים ספרותיים רבים עם הקהל. הוא ביקר בחוף המזרחי של ארצות הברית ב-1941, וערך מסע בו ביקר ברוב מדינות אירופה, שהתחיל בלפלנד ב-1959. ב-1966, בהזמנת התאחדות הסופרים המקדוניים, ביקר ביוגוסלביה והשתתף שם בקונגרס הסופרים.

## תרגומים לעברית
* **שם הבדידות / اسم العزلة** (בטורקית: Yalnızlığın Adı), תרגומים לעברית ולערבית של מבחר משירים. תרמה לעברית: שרון שדה, תרגמה לערבית: עאידה נאסראללה, הוצאת גמא, 2021.

## קישורים חיצוניים

## הערות שוליים

קטגוריה:משוררים טורקים
קטגוריה:בוגרי אוניברסיטת איסטנבול
קטגוריה:ילידי 1923
קטגוריה:נפטרים ב-1981
הבלט הלאומי ההולנדי

**הבלט הלאומי ההולנדי** (בהולנדית: **Het Nationale Ballet**) היא להקת הבלט הרשמית והגדולה ביותר בהולנד.

## היסטוריה
הבלט הלאומי ההולנדי נוסד בשנת 1961, כש**בלט אמסטרדם** ו**בלט ארצות השפלה** התמזגו. מנהלי הלהקה היו סוניה גסקל (1961–1969), רודי ואן דנציג (1969–2003), ויין אגלינג (1991–2003). המנהל הנוכחי הוא טד ברנדסן. הלהקה מושכת אליה הרבה אמנים בין-לאומיים.

הלהקה שוכנת מאז 1986 בסטופרה - בית האופרה והבלט הלאומי של הולנד (שנודע בעבר בשם Het Muziektheater) באמסטרדם. היא אורחת קבועה בפסטיבלים חשובים ברחבי אירופה, בהם פסטיבל אדינבורו. הלהקה מחויבת לכוראוגרפיה חדשה ומבצעת יצירות משל כוריאוגרפי הבית בעבר ובהווה: רודי ואן דנציג, טר ואן שייק, הנס ואן מאנן, מאגוי מארין ואדוארד לוק.

ב-13 בספטמבר 2011 חגגה הלהקה יובל 50 מופע גאלה בנוכחות ביאטריקס, מלכת הולנד.

## רקדנים
הבלט הלאומי ההולנדי מעסיק כ-90 רקדנים ורקדניות. להלן רשימה של רקדנים ראשיים, סולנים, גראן סוז'ה וקוריפה.

## קישורים חיצוניים

* 

## הערות שוליים

קטגוריה:להקות בלט
קטגוריה:הולנד: תרבות
איתי צוק

**איתי צוק** (נולד ב-1975) הוא ספורטאי פאראלימפי ברכיבת סוסים.

צוק שירת את שירותו הצבאי ברצועת הביטחון ונפצע בראשו. בתקופת השיקום החל לעסוק בספורט הרכיבה ובמשך למעלה מעשור היה אלוף ישראל והתחרה בתחרויות ארציות ועולמיות. מאז 1996 דורג בין שמונה הרוכבים הטובים בעולם ושמר על מעמדו במשך כעשור.

ב התחרה בשתי תחרויות וסיים במקומות ה-10 וה-14.

ב התחרה בשתי תחרויות וסיים במקומות ה-8 וה-9.

ב התחרה בשתי תחרויות יחיד וסיים במקומות ה-10 וה-11 והתחרה ברכיבה קבוצתית (עם עומר בן-דור ואייל שחר) וסיים במקום ה-10 והאחרון. 

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:ספורטאים נכי צה"ל
קטגוריה:רוכבי סוסים פאראלימפיים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:רוכבי סוסים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:רוכבי סוסים במשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:רוכבי סוסים במשחקים הפאראלימפיים אתונה (2004)
קטגוריה:ישראלים שנולדו ב-1975
זדוב שי זדוב

[ממוזער|250px|זדוב שי זדוב על בימת [אירוויזיון 2011]]
**זְדוֹבּ שִי זְדוּבּ** () היא להקה מולדובית שבסיסה בקישינב. היא הוקמה בשנת 1994, כשהסגנון המוזיקלי בו היא מתמחה הוא שילוב של היפ הופ ופאנק עם מוזיקה מולדובית מסורתית. שמה הוא תצליל של צלילי תופים. היא ייצגה את מולדובה באירוויזיון 2005, באירוויזיון 2011, שם הגיעה למקום ה-12, ובאירוויזיון 2022.

## היסטוריה
הלהקה הוקמה בשנת 1994. בנובמבר אותה השנה היא הופיעה במוסקבה, בירת רוסיה. חברי הלהקה שרים ברומנית, ברוסית ובאנגלית. בעקבות חתימתם אצל חברת התקליטים FeeLee, הקליטה זדוב שי זדוב את אלבום הבכורה שלה, *Hardcore Moldovenesc*. כל השירים בו מבוצעים ברוסית, פרט לאחד. בינואר 1997 הופיעו חברי הלהקה לצד להקת ביוהאזארד ורולינס במוסקבה. במרץ אותה השנה הם הופיעו פעם נוספת ברוסיה עם להקת Tequilajazzz. שתיהן השתתפו בפסטיבל קאזנטיפ בחצי האי קרים. במאי 1999 יצא לאור אלבומה השני של זדוב שי זדוב, *Tabăra Noastră*.

בינואר 2000 הופיעו חברי הלהקה בפסטיבל EuroSonic בהולנד. באוגוסט אותה השנה הופיעו לצד אמנים רבים, דוגמת לו ריד, ת'ראפי? ואואזיס, בפפסי סיגט.

ב-26 בפברואר 2005 השתתפה זדוב שי זדוב בגמר הקדם הלאומי המולדובי לאירוויזיון 2005. היא שובצה תשיעית בסדר ההופעות. היא זכתה בקדם ונבחרה לייצג את מולדובה בהופעת הבכורה שלה באירוויזיון, עם השיר "Boonika bate doba". ב-19 במאי ביצעה את שירה בחצי הגמר של אירוויזיון 2005, שבסופו היא העפילה לגמר. זדוב שי זדוב סיימה את התחרות במקום השישי עם 148 נקודות.

ב-26 בפברואר 2011 זכתה זדוב שי זדוב פעם נוספת בגמר הקדם הלאומי המולדובי לאירוויזיון 2011, עם השיר "So Lucky". ב-12 במאי ביצעה את שירה בחצי הגמר השני של אירוויזיון 2011, שבסופו היא העפילה לגמר. עם סיום הכרזת הנקודות בערב הגמר הגיעה הלהקה למקום ה-12 עם 97 נקודות. לאחר שזכתה בקדם המולדובי בפעם השלישית, יחד עם הצמד פראצי אדווחוב, היא נבחרה לייצג את המדינה באירוויזיון 2022. שירה לאירוע זה היה "Trenulețul". ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל).

## דיסקוגרפיה
* 1997: *Hardcore Moldovenesc*
* 1999: *Tabăra Noastră*
* 2000: *Remixs*
* 2001: *Agroromantica*
* 2002: *От харdкора до романтики*
* 2003: **'
* 2006: ''Ethnomecanica''
* 2010: ''Белое вино/Красное вино''
* 2012: **'
* 2015: **

## קישורים חיצוניים

* 

## הערות שוליים

קטגוריה:להקות פאנק (Punk)
קטגוריה:משתתפי אירוויזיון 2005
קטגוריה:משתתפי אירוויזיון 2011
קטגוריה:משתתפי אירוויזיון 2022
קטגוריה:נציגי מולדובה באירוויזיון
קטגוריה:להקות שהוקמו בשנת 1994
הרי ברברטון מקונג'ווה

**הרי ברברטון מקונג'ווה** (באנגלית: **Barberton Makhonjwa Mountains**) הם רכס של הרים וגבעות קטנים המשתרע על שטח של 120 על 60 קילומטרים, כ-80% במפומלנגה, פרובינציה של דרום אפריקה, והשאר באסוואטיני השכנה.

## גאוגרפיה
שמאל|ממוזער|250px|נוף ברכס ברברטון
[שמאל|ממוזער|200px|סלע [קומטיט במיקום המייצג, עמק הנהר קומאטי ברכס ברברטון]]
גובה האזור נע בין 600 ל-1,800 מטר מעל גובה פני הים. יש בו מספר גבעות סלעיות, עם רמות עשב לח ועמקים מיוערים. כמות המשקעים השנתית הממוצעת היא 600–1,150 מילימטרים, כשהקיץ גשום והחורף יבש.

## גאולוגיה
הרי ברברטון מקונג'ווה שוכנים בקצה המזרחי של , ומהווים 40% מחגורת האבן הירוקה של ברברטון, אחד המבנים הגאולוגיים העתיקים בעולם. הרכס ידוע בעיקר משום שהוא מכיל כמה מהסלעים החשופים העתיקים ביותר על פני כדור הארץ, בני 3.2 עד 3.6 מיליארד שנים (Ga), כלומר מתוארכים לתור הפלאוארכאיקון. גילו המופלג של רכס ההרים והשימור יוצא הדופן הניבו כמה מסימני החיים הבלתי מעורערים העתיקים ביותר על פני כדור הארץ ומספקים תובנה לגבי האופי העוין של הסביבה של הפרקמבריון שתחתיה התפתחו חיים אלה. זה הוביל לכך שהאזור מכונה גם "מוצא החיים" (Genesis of life).

הרכס ידוע גם במרבצי הזהב שלו ובסוג הסלעים קומטיט, סוג יוצא דופן של סלע געשי אולטרה-מאפי הקרוי על שם הנהר קומאטי הזורם דרך הרכס, ושבעמק שלו גילו ב-1965 האחים מוריס וריצ'רד ויליוֹאֵן את סוג הסלע לראשונה.

באפריל 2014, דיווחו מדענים על מציאת עדויות לאירוע פגיעת המטאוריטים היבשתי הגדול ביותר ליד האזור. הם העריכו שהפגיעה התרחשה לפני כ-3.26 מיליארד שנים וכי רוחבו של המטאוריט היה בין 37 ל-58 קילומטרים. המכתש מאירוע זה, אם הוא עדיין קיים, טרם התגלה. במאי 2019 נמצאו בהרי מקונג'ווה חומרים אורגניים מחוץ לכדור הארץ בסלעים געשיים בני 3.3 מיליארד שנה.

## היסטוריה
בני עם הסוואזי ועמים אחרים נהגו לרעות שם כנראה את חיות המשק שלהם, אך לא במספרים גדולים, עד לבואם של המתיישבים האירופים בשנות ה-60 של המאה ה-19. זהב התגלה ליד  בשנת 1875, אך היה זה הממצא של ג'ורג' ברבר (George Barber) ובני דודיו פרד והארי ברבר שגרם לבהלה לזהב ב-1884, שהוביל לייסודה של העיר . מאוחר יותר העיבה עליה  משנת 1886.

מבחינה כלכלית, הכרייה נמצאת בירידה, והפעילות העיקרית היא כיום כריתת עצים ורעייה. ביערות מסחריים מגדלים אורן ואקליפטוס.

## אתר המורשת העולמית
הרכס הוצע כמועמד להכרה כאתר מורשת עולמית של אונסק"ו ב-2009, וקיבל מעמד זה ב-2018.

בדברי ההסבר לבחירה באתר נכתב שהרי ברברטון מקונג'ווה מכילים תיעוד יוצא דופן של כמה מהסלעים הגעשיים וסלעי המשקע העתיקים, המגוונים והשמורים ביותר מהתקופה המוקדמת של כדור הארץ. סלעים אלו, העטופים בגופי גרניט גדולים וקבורים תחת שכבה עבה של משקעים, התחמקו במידה רבה מתהליכי של התמרה ושל סחיפה והותירו לנו תיעוד של 340 מיליון שנה של לבות ומשקעים ארכאיים. מחשופים אלו נחקרו באינטנסיביות במשך יותר ממאה שנה, ומספקים תובנות לגבי התהליכים המוקדמים שהתחוללו בכדור הארץ, כולל היווצרות יבשות, ההרכב הכימי של האטמוספירה והאוקיינוסים, תנאי פני השטח לפני 3.5 עד 3.2 מיליארד שנים, והסביבה שבה הופיעו החיים לראשונה על הכוכב הלכת שלנו.

אונסק"ו החליט לכלול רכס זה על בסיס הקריטריון הבא:

## קישורים חיצוניים


* Barberton Makhonjwa Mountains – UNESCO


## הערות שוליים

קטגוריה:דרום אפריקה: גאוגרפיה
קטגוריה:מפומלנגה: גאוגרפיה
Trenulețul

"**Trenulețul**" (בעברית: "**הרכבת הקטנה**") הוא שיר שהוקלט על ידי הלהקה המולדובית זדוב שי זדוב בהשתתפות הצמד פראצי אדווחוב. הוא יצא לאור ב-10 בדצמבר 2021, וייצג את מולדובה באירוויזיון 2022, שהתקיים בטורינו, איטליה.

## על השיר
השיר מדבר על נסיעה שמחה ואנרגטית בין ערי הבירה של מולדובה ורומניה, קישינב ובוקרשט בהתאמה. הווידאו קליפ של השיר פורסם במקביל לפתיחת נתיב הרכבת החדש בין שתי הערים.

## לפני האירוויזיון
ב-20 באוקטובר 2021 אושר באופן רשמי כי מולדובה עתידה להשתתף באירוויזיון 2022. היא בחרה את נציגיה בשנים 2008–2020 רשות השידור המולדבית TeleRadio-Moldova (TRM) קדם לאומי על מנת לבחור את נציגה לאירוע, ואילו בשנת 2021, עקב מגפת הקורונה, תהליך הבחירה נעשה באופן פנימי. גם בשנת 2022 החליטה רשות השידור המולדבית לבחור את נציגיה בצורה זו.

ב-24 בינואר 2022 נודע כי הסינגל של זדוב שי זדוב צפוי להתחרות בקדם לייצג מולדובה בתחרות האירוויזיון. סבב האודישנים, ששודר בשידור חי בערוצים Moldova 1 ו-Moldova 2, בתחנת הרדיו Radio Moldova ובאתר האינטרנט הרשמי של TRM, התקיים ב-29 בינואר 2022 ב-TRM Studio 2 בקישינב. ההצבעות של חבר השופטים הוחלטו באמצעות מספר קריטריונים, דוגמת איכות השיר, היכולות הווקאליות והלחן שלו. לבסוף הוכרז "Trenulețul" בביצוע זדוב שי זדוב בהשתתפות הצמד פראצי אדווחוב כזוכה וכשיר הנבחר לאירוויזיון 2022.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. מולדובה שובצה למחצית הראשונה של חצי הגמר הראשון, שהתקיים ב-10 במאי 2022.

לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מולדובה הופיעה תשיעית, לאחר הולנד ולפני פורטוגל. ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. מולדובה הופיעה כמדינה ה-19, לפני שוודיה ואחרי איסלנד. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל).

## קישורים חיצוניים

## הערות שוליים

קטגוריה:שירי 2022
קטגוריה:סינגלים מ-2021
קטגוריה:שירי אירוויזיון 2022
קטגוריה:שירי מולדובה באירוויזיון
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירים על רכבות
אויגן אלכסנדר פרנץ, נסיך טורן וטקסיס הראשון

**אויגן אלכסנדר פרנץ, נסיך טורן וטקסיס הראשון** (בגרמנית: ** Eugen Alexander Franz Fürst von Thurn und Taxis**; הוטבל ב-11 בינואר 1652 - 21 בפברואר 1714) היה הנסיך הראשון של טורן וטקסיס, מנהל הדואר הכללי של הרייכספוסט הקיסרי, וראש בית טורן וטקסיס מ-13 בספטמבר 1676 ועד מותו.

## ביוגרפיה
אויגן אלכסנדר פרנץ היה בנו השני של למוראל השני קלאודיוס פרנץ, רוזן טורן וטקסיס ואן פרנסואז אז'ן, רוזנת הורנס. תאריך לידתו אינו ידוע, אך אויגן אלכסנדר פרנץ הוטבל ב-11 בינואר 1652 בבריסל.

לאחר מות אביו, אויגן אלכסנדר פרנץ עלה לתפקידי מנהל הדואר הכללי של הרייכספוסט הקיסרי וארצות השפלה הספרדיות. בשנת 1681, מלך ספרד ההבסבורגית האחרון, קרלוס השני, מינה את אויגן אלכסנדר פרנץ כרוזן לנסיך, ולאופולד הראשון, קיסר האימפריה הרומית הקדושה, הפך אותו לנסיך קיסרי בשנת 1695.

לאחר הכיבוש הצרפתי של ארצות השפלה הספרדיות במהלך מלחמת הירושה הספרדית, המלך הספרדי החדש פליפה החמישי, נכדו של לואי הארבעה עשר, מלך צרפת, הדיח את אויגן אלכסנדר פרנץ מתפקיד המאסטר גנרל של ארצות השפלה הספרדיות.  בשנת 1702, הוא העביר את מטה מערכת הדואר שלו מבריסל לפרנקפורט אם מיין.

## משפחתו
אויגן אלכסנדר פרנץ היה נשוי פעמיים. הוא נישא תחילה לנסיכה אנה אדליידה, נסיכת פירסטנברג, בתם של הרמן אגון, רוזן פירסטנברג ופרנציסקה, רוזנת פירסטנברג-שטולינגן. לאויגן אלכסנדר פרנץ ולאנה אדלהייד נולדו הילדים הבאים:
* הרוזנת דורותיאה מטורן וטקסיס (נולדה ומתה ב-1679)
* בן ששמו לא ידוע (נולד ומת ב-1680)
* אנזלם פרנץ, נסיך טורן וטקסיס השני (1681–1739) התחתן עם מריה לודוביקה אנה פרנציסקה, נסיכת לובקוביץ'
* הרוזן יקוב למורל מטורן וטקסיס (? -?)
* הרוזן היינריך פרנץ מטורן וטקסיס (נולד ומת ב-1682)
* הרוזנת אנה פרנציסקה מטורן וטקסיס (1683–1763) נישאה לפרנץ ארנסט, רוזן זאלם-ריפרשיידט
* הרוזנת אלאונורה פרדיננדה מטורן וטקסיס (נולדה ומתה ב-1685)
* הרוזן איניגו למורל מריה פליקס פרנץ מטורן וטקסיס (נולד ומת ב-1686)
* הרוזנת אנה תרזיה מטורן וטקסיס (נולדה ומתה ב-1689)
* הרוזנת מריה אליזבת מטורן וטקסיס (נולדה ומתה ב-1691)

לאחר מות אשתו הראשונה, נשא אויגן אלכסנדר פרנץ לאישה את הרוזנת אנה אוגוסטה מהוהנלוהה-ולדנבורג-שילינגספירסט, בתם של לודוויג גוסטב, רוזן הוהנלוהה-ולדנבורג-שילינגספירסט ואשתו השנייה אנה ברברה פון שנבורן. לאויגן אלכסנדר פרנץ ולאנה אוגוסטה נולדו הילדים הבאים:
* הנסיך לותר פרנץ מטורן וטקסיס (1705–1712)
* הנסיך מקסימיליאן פיליפ מטורן וטקסיס (נולד ומת ב-1706)
* הנסיך פיליפ למורל מטורן וטקסיס (נולד ומת ב-1708)
* הנסיכה מריה יוזפה מטורן וטקסיס (נולדה ומתה ב-1711)

## קישורים חיצוניים

## הערות שוליים

קטגוריה:אבירי מסדר גיזת הזהב
קטגוריה:נוצרים רומים-קתולים גרמנים
קטגוריה:ילידי 1652
קטגוריה:נפטרים ב-1714
אייל שחר (ספורטאי)

**אייל שחר** {נולד ב-1972) הוא ספורטאי פאראלימפי ברכיבת סוסים.

## ביוגרפיה
שחר נולד בקיבוץ נען ובנעוריו עסק באמנויות לחימה וברכיבה על סוסים. במהלך שירותו הצבאי, ב-1991 נפצע בקרב יריות בחאן יונס ונפגע קשה בראשו באופן שהביא לשיתוק פלג גופו השמאלי. כחצי שנה היה מחוסר הכרה ולאחר מכן עבר תקופת שיקום ממושכת בבית לוינשטיין. בשנת 1994 חזר באופן פעיל לרכיבה על סוסים במסגרת חווה טיפולית לנכים בדרגת נכות קשה.

ב התחרה בשתי תחרויות וסיים במקומות ה-18 וה-22.

ב התחרה בשתי תחרויות יחיד וסיים במקומות ה-16 וה-18 והתחרה ברכיבה קבוצתית (עם עומר בן-דור ואיתי צוק) וסיים במקום ה-10 והאחרון.

שחר מתחרה ברכיבה על סוסים גם כנגד רוכבים בריאים והשתתף באליפות אירופה בפורטוגל, באליפות הולנד הפתוחה ובאליפויות העולם בבלגיה ובדנמרק.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* 

קטגוריה:ספורטאים נכי צה"ל
קטגוריה:רוכבי סוסים פאראלימפיים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:רוכבי סוסים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:רוכבי סוסים במשחקים הפאראלימפיים אתונה (2004)
קטגוריה:נען: אישים
קטגוריה:ישראלים שנולדו ב-1972